钦定古今图书集成/明伦汇编/皇极典/第002卷 > 书经 > 《说命中》
## 钦定古今图书集成/明伦汇编/皇极典/第002卷 > 书经 > 《说命中》

明王奉若天道，建邦设都，树后王君公，承以大夫师
长，不惟逸豫，惟以乱民。

〈蔡传〉“制为君臣上下之礼，以尊临卑，以下奉上”，非为一人逸豫之计而已也，惟欲以治民焉耳。

惟天聪明，惟圣时宪，惟臣钦若。

〈孔传〉言“圣王法天以立教，臣敬顺而奉之。”